ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Доц. др Немања Крстић је постигао запажене резултате на пољу научног и истраживачког рада у области за коју се бира. То потврђују публикације међународног и националног значаја (9), као и учествовање на бројним међународним конференцијама (6). Радови које је доц. др Немања Крстић објавио садрже теоријску и методолошку релевантност за научну област за коју се бира. Радови које је кандидат објавио такође показују јасну усмереност ка изградњи кохерентног теоријског оквира – који се одликује синтезом неколико социолошких концепата – теорија пракси, концепт симболичких граница, концепата породичних и религијских пракси итд. Томе се надовезују и методолошки врло разнолика научна продукција – употреба метода дубинског интервјуа, породичних прича, коришћење секундарне грађе (медијски садржај), мешовити метод (комбинација квалитативних и квантитативних приступа). И у сегменту анализе је видљива научна релевантност и иновативни сегмент истраживачког рада кандидата и она се огледа у анализи наратива, анализи дискурса, тематској анализи, као и анализи текста интервјуа и употребе вишеструке анализе коресподенције у функцији провере или верификације теоријског модела.

Од последњег избора, објавио научне радове следећих категорија: 1 рад у међународном часопису изузетних вредности (М21а); 3 рада у међународним часописима (М23); 1 рад часопису међународног значаја (М24); 2 рада у водећим часописима националног значаја (М51 и М52); и 2 рада у научним часописима (М53 и М54).

Поред тога научни и истраживачки рад кандидата се огледа у учешћу у бројним међународним пројектима. Као члан тима од 2018–2013. године је учествовао у међународном научно-истраживачком пројекту *Европски инвентар социјалних вредности културе као основа за инклузивније културне политике*. Као члан тима, од 2018. године учествује у извођењу међународног истраживачког пројекта *Европско друштвено истраживање у Србији* (ЕДИ). Још један значајан пројекат на којем је кандидат учествовао као члан српског тима је носио назив *Промовисање толеранције и решавање конфликата: настава и пракса*. Један од главних циљева овог пројекта је био подизање научних компетенција наставника и студената о разумевању и решавању конфликата.

На основу наведеног, Веће Департмана за социологију предлаже Изборном већу Филозофског факултета да усвоји **позитивну оцену** резултата научног и истраживачког рада доц. др Немање Крстића, кандидата за реизбор у звање доцент за ужу научну област Социологија (*Социологија породице* и *Социологија религије*).

Ниш, 17.01.2024.

Управница Департмана за социологију

Проф. др Данијела Гавриловић

ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА АНГАЖОВАЊА КАНДИДАТА У РАЗВОЈУ НАСТАВЕ**

**И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Доц. др Немања Крстић је након претходног избора у звање учествовао у унапређивању и развоју наставе на Филозофском факултету у Нишу у следећим активностима:

* Један од организатора шестодневне Летње школа под називом ” Scientific tools for conflict resolution,” у оквиру међународног пројекта *Промовисање толеранције и решавање конфликата: Настава и пракса*, одржана од 07–12. јула 2022. године.
* Учешће у раду на структурисању програма и припреми материјала за реакредитацију Основних, Мастер и Докторских академских студија социологије.
* Израда силабуса и увођење нових наставних предмета који је први пут укључен у студијски програм на Основним (Друштвене девијације), Мастер (Међугрупни конфликти), и Докторских академских студија социологије (*Породица, интимност, простор*).
* Члан тима за припрему материјала за реакредитацију Основних академских студија социјалне политике и социјалног рада и Мастер академских студија социјалног рада.
* Председник Комисије за спровођење пријемног испита на Основним студијама социјалне политике и социјалног рада од 2020–2023.
* Учешће у припремној настави за полагање пријемног испита и изради тестова за пријемни испит из социологије на Основним академским студијама социјалне политике и социјалног рада.
* Председник Рангирне комисије пријемног на Основним академским студијама социологије од 2019–2022.
* Члан Комисије за признавање испита студентима/кињама социјалне политике и социјалног рада положених у оквиру међународне размене, од 24. јуна 2020.
* Шеф промо-тима Департмана за социологију од 2021.

Поред тога, учествовао је у другим делатности високошколске установе од значаја за академску и ширу заједницу:

* Председник Комисије за оцену етичности истраживања Филозофског факултета у Нишу од 24. јуна 2020.
* Члан ННВ ФФ Универзитета у Нишу од 2021.
* Члан редакције *Годишњака за социологију*, од 19. јуна 2019.
* Ментор двеју група студената/киња на пројекту ”Културна оријентација и размена у Јужној Србији” у осмишљавању и реализацији укупно шест догађаја у локалној заједници.
* Водитељ радионице од 3–5. фебруара 2023. и завршног скупа од 6–8. jula 2023. у оквиру пројекта ”Културна оријентација и размена у Јужној Србији”, одржаних у Нишу.
* Одржао предавање под називом: *Који су разлози насиља у Србији и како толеранција може утицати на његово смањење,* одржаног *у* Гимназији у Пироту20.09.2023.
* Предавач на семинару Психолошког саветовалишта, са предавањем под називом: *Управљање сопством у неолиберализму,* одржаног04.03.2023.
* Одржао онлајн предавање намењено средњошколцима неколико средњих школа под називом: *Како размишљамо о девијантима?*, 09.11.2020.
* Организатор, модератор и панелиста трибине ”Друштвени положај и проблеми Ромкиња у Србији”, одржане 18.09.2023. на Филозофском факултету у Нишу.
* Панелиста трибине ”Насиље у популарној култури”, одржане 31.3.2023. на Филозофском факултету у Нишу.
* Учесник Панел дискусије о родно осетљивом језику, организоване од стране Студентског европског форума AEGEE-Niš, а одржане на Филозофском факултету у Нишу 09.05.2022.
* Модератор и учесник трибине ”Научна стручност и јавне политике: између ауторитета и злоупотребе”, коју је организовала МАСА, одржане 15.09.2020. у Deli prostoru.

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** ангажовања у развоју наставе и других делатности високошколске установе доц. др Немање Крстића, кандидата за реизбор у звање доцент за ужу научну област Социологија (*Социологија породице* и *Социологија религије).*

Ниш, 17.01.2024.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА ПЕДАГОШКОГ РАДА КАНДИДАТА**

Током своје професионалне каријере доц. др Немања Крстић је остварио запажене резултате у педагошком раду и испољио смисао за наставну делатност. Од 2012. до 2019. године радио је као демонстратор и асистент на Департману за социологију Филозофског факултета Универзитета у Нишу. Од 2019. у звању доцента држи наставу и вежбе на следећим предметима на Основним академским студијама социологије, социјалне политике и социјалног рада и англистике:

*Социологија породице; Социологија религије; Увод у светске религије; Социјална патологија; Социологија права; Етничке групе и нације; Друштвене девијације;* и *Савремени социјални проблеми*.

На Мастер академским студијама социологије и Мастер академским студијама социјалног рада на следећим курсевима:

*Социологија савремене породице; Породица у систему социјалне заштите; Породична политика и политика здравствене заштите; Социологија девијантног понашања; Међугрупни конфликти* (курсу који је изборни на Мастер академским програмима педагогије, психологије, социологије и социјалног рада и политике).

На Докторским академским студијама социологије држи курс под називом:

*Породица, интимност и простор*.

Кандидат је учествовао у акредитацији Основних, Мастер и Докторских студија социологије, како у осмишљавању курикулума, тако и у писању одређених стандарда и силабуса. Такође, учествовао је и у акредитацији програма Основних академских студија социјалне политике и социјалног рада као и Мастер академским студијама социјалног рада.

Доц. др Немања Крстић успешно сарађује са студентима и студенткињама и одговорно реализује наставу из наведених предмета. У настави користи савремену литературу и уноси методичко-дидактичке иновације у наставни процес. У анкетама студентске евалуације континуирано добија позитивне оцене, а изборни предмети које држи бира велики број студената и студенткиња.

Имајући у виду наведена постигнућа, Веће Департмана за социологију предлаже Изборном већу Филозофског факултета да усвоји **позитивну оцену** резултата педагошког рада доц. др Немање Крстића, кандидата за реизбор у звање *доцент* за ужу научну област Социологија (*Социологија породице* и *Социологија религије*).

Ниш, 17.01.2024.

Управница Департмана за социологију

Проф. др Данијела Гавриловић



ИЗБОРНОМ ВЕЋУ ФИЛОЗОФСКОГ ФАКУЛТЕТА У НИШУ

**ОЦЕНА РЕЗУЛТАТА У ОБЕЗБЕЂИВАЊУ НАУЧНО-НАСТАВНОГ ПОДМЛАТКА**

**НА ФАКУЛТЕТУ**

Доц. др Немања Крстић је остварио следеће резултате у обезбеђивању научно-наставног подмлатка на факултету:

**Руковођење/ менторство у изради докторских дисертација:**

* Именован као ментор за израду докторске дисертације „Културни и социјални капитал породице као фактори образовног постигнућа деце: студија случаја средњошколаца из југоистичне Србије“, кандидата Ненада Станојевића, асистента на Филозофском факултету, Универзитета у Нишу.

**Комисије за оцену и одбрану докторских дисертација:**

* Комисија за оцену научне заснованости теме докторске дисертације под називом „Културни и социјални капитал породице као фактори образовног постигнућа деце: студија случаја средњошколаца из југоистичне Србије“, кандидата Ненада Станојевића, асистента на Филозофском факултету, Универзитета у Нишу.

**Ментор у изради мастер радова** (у периоду од претходног избора):

* Николина Живковић, „Концепт Другости у дискурсу о мигрантима на информативним интернет платформама у Србији“, одбрањен 13.12.2021.
* Стефан Танчић, ”Друштвена искљученост или девијантно понашање – Истраживање друштвеног положаја и медијске перцепције Рома“, одбрањен 01.11.2021.
* Марија Голубовић, „Праксе интимности деце у нуклеарној породици“, одбрањен: 22.9.2020.

**Члан комисије за оцену и одбрану мастер радова** (у периоду од претходног избора):

* Тамара Анђелковић, „Подршка хранитељској породици у остваривању права детета на хранитељство“, одбрањен 08.09.2023.
* Тања Радоичић, „Социјална подршка деце у хранитељским породицама“, одбрањен 14.07.2022.
* Матија Брзаковић, Политички дискурс повећања безбедности у контексту мигрантске кризе“, одбрањен 07.07.2021.
* Јована Шотић, „Међугенерацијска солидарност у контексту старења становништва“, одбрањен 03.07.2021.
* Тања Тодоровић, „Проблем насиља над старијим људима у штампаним медијима у Србији“, одбрањен 29.11.2021.
* Кристина Илић, „Development of Intercultural Communicative Competence: The Effects of Student Exchange Programs on Students’ Ethnorelative Attitudes“, одбрањен: 20.11.2020.
* Драгана Мишић, „Социјални и правни аспект третмана починиоца насиља у породици“, одбрањен 27.09.2019.

**Учешће у комисијама за избор наставника и сарадника:**

* Члан Комисије за избор наставника у звање доцент за ужу научну област Социологија, Економског факултета у Крагујевцу, 19.04.2023. одлука број: IV-02-234/10

**Вођење младих истраживача на научноистраживачким пројектима**

* На пројекту Промовисање толеранције решавање конфликата: настава и пракса, менторисао две групе студената у конципирању и извођењу истраживања и припреми презентација које студенти и студенткиње заједно са колегама са Џорџ Мејсон Универзитета презентовали на конференцији под називом: STUDENTS’ COLLABORATIVE APPLIED RESEARCH PROJECTS CONFERENCE, одржане 4. маја 2023.

Имајући у виду наведене активности, Веће Департмана за социологију предлаже Изборном већу Филозофског факултета да усвоји **позитивну оцену** резултата у обезбеђивању научно-наставног подмлатка које је постигао доц. др Немања Крстић, кандидат за реизбор у звање *доцент* за ужу научну област Социологија (*Социологија породице* и *Социологија религије*).

Ниш, 17.01.2024.

Управница Департмана за социологију

Проф. др Данијела Гавриловић

